Kynntu þér málið - það margborgar sig ! Formenn Sameykis eru þessa dagana að heimsækja nokkra af stærstu vinnustöðunum okkar til að ræða stöðuna í kjarasamningsviðræðum og afstöðu fólks til mögulegra aðgerða . Í vikunni voru fundir m.a. á Landspítalanum Hringbraut , og Höfðatorgi auk nokkra funda með starfsfólki skóla . Á dagskrá eru um tuttugu fundir og við hvetjum félagsfólk okkar til að koma og fylgjast með . Auk vinnustaðafundanna verður opinn fundur þann 23. janúar kl. 17 á Grettisgötu 89 . Fylgist vel með á viðburðadagatalinu okkar hér að ofan og við hvetjum ykkur til að mæta á fundina og láta heyra í ykkur . Kæri félagi Við hefðum gjarnan viljað koma með góðar fréttir nú fyrir hátíðirnar en við erum því miður enn ekki komin á þann stað í kjaraviðræðunum . Það sem hefur tekið lengstan tíma í viðræðunum eru stóru kjarnamálin sem við erum að berjast fyrir á vettvangi BSRB . Það er stytting vinnuvikunnar , launaskriðstryggingin og jöfnun launa milli markaða . Það er verið að vinna í öllum málunum og við höfum náð samkomulagi um styttingu vinnuvikunnar fyrir dagvinnufólk eins og fram hefur komið . Við erum enn að berjast fyrir því að ná fram styttingu fyrir vaktavinnufólkið því við munum sannarlega ekki skilja það eftir . Það hversu langan tíma viðræðurnar hafa tekið og hversu áhugalausir viðsemjendur eru hefur valdið okkur miklum vonbrigðum . það er alveg ljóst að ef við erum enn í sömu stöðu á nýju ári þá munum við ráðfæra okkur við félagsfólk okkar til að ákveða hvaða aðgerða við munum grípa til og þrýsta þannig á að niðurstöður fáist . Við erum ekkert hrædd við það . Vertu í bandi Ekki hika við að senda okkur póst , slá á þráðinn eða kíkja við . Við verðum alltaf að glöð að heyra í þér !